ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
পুণের একটি সংস্থা ভাইরাস প্রতিরোধী উপাদান দিয়ে ত্রিমাত্রিক মুদ্রিত মাস্ক তৈরি করেছে
মুম্বাই, ১৪ই জুন, ২০২১
ত্রিমাত্রিক মুদ্রণ এবং ওষুধের ব্যবহার করে একটি নতুন ধরণের মাস্ক তৈরি হয়েছে, যার সংস্পর্শে ভাইরাস আসলে ভাইরাসগুলি নিষ্ক্রিয় হয়ে পড়বে। কেন্দ্রীয় বিজ্ঞান ও প্রযুক্তি দপ্তরের স্বায়ত্বশাসিত সংস্থা, টেকনোলজি ডেভলপমেন্ট বোর্ড  পুণে ভিত্তিক স্টার্টআপ সংস্থা থিঙ্কার টেকনোলজিস ইন্ডিয়া প্রাইভেট লিমিটেডকে এই মাস্ক বাণিজ্যিকভাবে তৈরির দায়িত্ব দিয়েছে। এই মাস্ক তৈরিতে যে ভাইরাস প্রতিরোধী উপাদান ব্যবহার করা হয়, সেটি ভাইরোসাইড হিসেবে পরিচিত।
২০২০র মে মাস থেকে কোভিড মহামারীর বিরুদ্ধে লড়াইয়ে টিডিবি বিভিন্ন সংস্থাকে আর্থিক সহায়তা করে আসছে। ২০২০র ৮ই জুলাই এই মাস্ক তৈরির জন্য টিডিডি, থিঙ্কার টেকনোলজিসের সঙ্গে একটি চুক্তি স্বাক্ষর করে। ২০১৬ সালে তৈরি থিঙ্কার টেকনোলজিস জানিয়েছে, সাধারণ এন৯৫, ত্রিস্তরীয় বা কাপড়ের মাস্কের থেকে নতুন মাস্কটি আরো বেশি ভাইরাস প্রতিহত করতে সক্ষম।
থিঙ্কার টেকনোলজিস ত্রিমাত্রিক প্রিন্টার নিয়ে কাজকর্ম করে। এই সংস্থাটি নতুন একটি ফর্মুলা পেয়েছে, যেটি প্রয়োগ করে ভাইরাস প্রতিহত করা সম্ভব হচ্ছে। সংস্থার প্রতিষ্ঠাতা ড. শীতল কুমার জামবাদ জানিয়েছেন, বাণিজ্যিকভাবে স্বল্পমূল্যে ভাইরোসিডাল আস্তরণযুক্ত মাস্ক তৈরির চাহিদা বিবেচনা করেই, তাঁদের এই উদ্যোগ। এই মাস্ক ব্যবহার করলে সংক্রমণ ছড়িয়ে পড়া আটকানো সম্ভব হবে।
নেরুলে, মার্ক লাইফ সায়েন্সেস এর সঙ্গে যৌথ উদ্যোগে থিঙ্কার টেকনোলজিস ভাইরোসিডালের আস্তরণ নিয়ে পরীক্ষা – নিরীক্ষা শুরু করে। দেখা গেছে, সোডিয়াম ওলেসিন সালফোনেট ভিত্তিক মিশ্রণ সার্স – কোভ – ২ ভাইরাসকে নিষ্ক্রিয় করতে সক্ষম। এই উপাদানের মধ্যে হাইড্রোফিলিক এবং হাইড্রোফোবিক ধর্ম রয়েছে। যেই মুহুর্তে ভাইরাস এই আস্তরণের সংস্পর্শে আসে তখনই তার বাইরের মেমব্রেন বা আস্তরণ ভেঙ্গে যায়। সোডিয়াম ওলেসিন সালফোনেটের এই মিশ্রণ ঘরের তাপমাত্রায় খুবই কার্যকর। পুনর্ব্যবহারযোগ্য এই মাস্কগুলির ফিল্টার ত্রিমাত্রিক মুদ্রণ ব্যবহার করে তৈরি করা হয়। এর সাহায্যে ব্যাকটেরিয়া প্রতিহত করাও সম্ভব। থিঙ্কার টেকনোলজিস তাঁদের এই উদ্ভাবনের জন্য পেটেন্ট চেয়েছে। এর বাণিজ্যিক উৎপাদনও শুরু হয়েছে।
CG/CB/SFS
(Visitor Counter : 219
স্বরাষ্ট্র মন্ত্রক
তামিলনাড়ুর প্রাক্তন মুখ্যমন্ত্রী ডঃ এম করুণানিধির প্রয়াণে একদিনের রাষ্ট্রীয় শোক
নয়াদিল্লি, ০৮ আগস্ট, ২০১৮
ভারত সরকার অত্যন্ত দুঃখের সঙ্গে তামিলনাড়ুর প্রাক্তন মুখ্যমন্ত্রী ডঃ এম করুণানিধি মঙ্গলবার  চেন্নাইয়ের কাবেরি হাসপাতালে প্রয়াত হন।
প্রয়াত এই বিশিষ্ট নেতার প্রতি শ্রদ্ধা জানাতে জাতীয় পতাকা বুধবার  সারা দেশে অর্ধনমিত থাকবে। প্রয়াত নেতার অন্ত্যোষ্টিতে রাষ্ট্রীয় মর্যাদা প্রদানের সিদ্ধান্ত হয়েছে। চেন্নাইয়ে বুধবার  প্রয়াত নেতার অন্ত্যোষ্টি সম্পন্ন হবে। ভারত সরকার বুধবার একদিনের রাষ্ট্রীয় শোক পালনের সিদ্ধান্ত নিয়েছে এবং এদিন সমস্ত সরকারি কর্মসূচি বাতিল করা হয়েছে।
SSS/BD/SB…
(Visitor Counter : 87
প্রধানমন্ত্রীরদপ্তর
ভগবান বিশ্বকর্মার পূজা উপলক্ষ্যে প্রধানমন্ত্রীর জনসাধারণকে শুভেচ্ছা
নতুনদিল্লি, ১৭ই সেপ্টেম্বর, ২০২১
প্রধানমন্ত্রী শ্রী নরেন্দ্র মোদী ভগবান বিশ্বকর্মার পূজা উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“ ভগবান বিশ্বকর্মার পূজা উপলক্ষ্যে আপনাদের সকলকে আন্তরিক শুভকামনা জানাই। দেশবাসীর উপর দেবশিল্পীর আশীর্বাদ সর্বদা বর্ষিত হোক আর আমাদের দেশ প্রগতি ও সমৃদ্ধির নতুন উচ্চতায় পৌঁছাক। https://t.co/fq5KnPeKdV"
CG/CB/
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ২৩শে ডিসেম্বর, ২০২১
দেশজুড়ে টিকাকরণ অভিযানে এ পর্যন্ত ১৩৯ কোটি ৭০লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৭৮হাজার ২শো ৯১জন।
মোট সংক্রমিতের ১ শতাংশের কম মাত্র ০.২৩% এখন চিকিৎসাধীন, ২০২০র মার্চের পর যা সর্বনিম্ন ।
বর্তমানে কোভিড মুক্ত হওয়ার হার ৯৮.৪%, ২০২০র মার্চের পর যা সর্বোচ্চ।
গত চব্বিশ ঘন্টায় আরোগ্য লাভ করেছেন ৬হাজার ৯৬০ জন।
সারা দেশে এ পর্যন্ত মোট সুস্থ হয়েছেন ৩ কোটি ৪২ লক্ষ ৮হাজার ৯২৬ জন।
গত ২৪ ঘন্টায় নতুন করে সংক্রমিত হয়েছেন ৭,৪৯৫ জন ।
দৈনিক সংক্রমিতের হার গত ৮০ দিন ধরে ২ শতাংশের কম, আজ এই হার ০.৬২%।
সাপ্তাহিক সংক্রমিতের হার ৩৯ দিন ধরে ১ শতাংশের নিচে রয়েছে, বর্তমানে ০.৫৯%।
মোট নমুনা পরীক্ষা হয়েছে ৬৬কোটি ৮৬লক্ষ।
দেশজুড়ে ২৩৬ জনের শরীরে ওমিক্রন ধরা পড়েছিল। এর মধ্যে ১০৪ জন সংক্রমিত ব্যক্তি সুস্থ হয়ে গেছেন। অন্যদিকে পশ্চিমবঙ্গে ১ জনের শরীরে ওমিক্রন ধরা পড়েছিল। তবে পরে সেই সংক্রমিত ব্যক্তি সুস্থ হয়ে গেছে।
CG/CB/
(Visitor Counter : 130
কেন্দ্রীয়মন্ত্রিসভা
ইনস্টিটিউট অফ কস্ট অ্যাকাউন্টেন্টস অফ ইন্ডিয়ার সঙ্গে বৃটেনের অ্যাসোসিয়েশন অফ চার্টার্ড সার্টিফাইড অ্যাকাউন্টেন্টস-এর চুক্তি স্বাক্ষরের অনুমোদন দিলো কেন্দ্রীয় মন্ত্রিসভা
নতুন দিল্লি, ০৮ জুলাই, ২০২১
প্রধানমন্ত্রী শ্রী নরেন্দ্র মোদির পৌরহিত্যে আজ কেন্দ্রীয় মন্ত্রিসভা
ইনস্টিটিউট অফ কস্ট অ্যাকাউন্টেন্টস অফ ইন্ডিয়ার সঙ্গে বৃটেনের অ্যাসোসিয়েশন অফ চার্টার্ড সার্টিফাইড অ্যাকাউন্টেন্টস-এর চুক্তি স্বাক্ষরের অনুমোদন দিয়েছে।
এই সমঝোতা পত্রের মাধ্যমে জ্ঞানের আদান-প্রদান যেমন হবে তেমনি, গবেষণা সংক্রান্ত বিষয় ও প্রকাশনাগুলির বিনিময়ের মাধ্যমে উভয় দেশেরই সুবিধা হবে।
এই চুক্তি সম্পাদনের মাধ্যমে উভয় পক্ষই খরচ হিসাবরক্ষণ বা কষ্ট অ্যাকাউন্টেসি পেশার সঙ্গে যুক্ত ক্ষেত্রে পারস্পরিক গবেষণার সুযোগ পাবে। প্রযুক্তিগত ক্ষেত্রেও এই সমঝোতা চুক্তি পেশাদারদের কাছে সুবিধাজনক হবে। কস্ট অ্যাকাউন্টেন্টদের কর্মসংস্থান বাড়িয়ে তুলবে।
এই চুক্তি অনুযায়ী, একটি ইনস্টিটিউটের সদস্যরা ন্যূনতম যোগ্যতা অর্জন করে পাশ করার পর অন্য ইনস্টিটিউটেরও সদস্য হতে পারবেন। পেশাদার ক্ষেত্রে তাঁদের গতিবিধি উভয় দেশের মধ্যে বহাল থাকবে।
ইনস্টিটিউট অফ কস্ট অ্যাকাউন্টেন্টস অফ ইন্ডিয়া ১৯৪৪ সালে প্রতিষ্ঠিত হয়। কোম্পানি আইন অনুযায়ী এটি একটি নিবন্ধভুক্ত সংস্থা।১৯৫৯ সালের ২৮ মে সংসদে গৃহীত বিশেষ আইনের মাধ্যমে এই সংস্থাটিকে কস্ট অন্ড ওয়ার্কস অ্যাকাউন্টেস আইনের আওতায় আনা হয়।
এটি ভারতের একমাত্র বৈধ কস্ট এন্ড ওয়ার্ক্স অ্যাকাউন্টান্সি সংস্থা।
অন্যদিকে, বৃটেনের অ্যাসোসিয়েশন অব চার্টার্ড সার্টিফাইড অ্যাকাউন্টেন্টস ১৯০৪ সালে প্রতিষ্ঠিত হয়। পরবর্তীকালে ১৯৪৭ সালে তা রয়েল চার্টার- এর অন্তর্ভুক্ত হয়। এটি বৃটেনের একটি পেশাদার হিসাবরক্ষক সংস্থা। যার সদস্য সংখ্যা ২ লক্ষ ২৭ হাজার। এছাড়া বিশ্বব্যাপী ৫ লক্ষ ৪৪ হাজার ভবিষ্যতের সদস্য রয়েছে।
CG/SB
(
প্রধানমন্ত্রীরদপ্তর
শ্রী অরবিন্দ জয়ন্তীতে প্রধানমন্ত্রীর তাঁর স্মৃতিচারণ
নয়াদিল্লি, ১৫ অগাস্ট, ২০২২
শ্রী অরবিন্দ জয়ন্তীতে আজ প্রধানমন্ত্রী শ্রী নরেন্দ্র মোদী বলেছেন, শ্রী অরবিন্দের দেশের প্রতি স্বচ্ছ দৃষ্টিভঙ্গী ছিল। তিনি আমাদের শিক্ষা ব্যবস্থায় বিশেষ জোর দেন এবং তাঁর মূল্যবোধ আমাদের উদ্বুদ্ধ করে।
এক ট্যুইট বার্তায় প্রধানমন্ত্রী বলেন, “আজ শ্রী অরবিন্দ জয়ন্তী। তাঁর বিশেষ মন ছিল, দেশের প্রতি ছিল স্বচ্ছ দৃষ্টিভঙ্গী। তিনি শিক্ষা ব্যবস্থায় জোর দেন। তাঁর মূল্যবোধ আমাদের উদ্বুদ্ধ করে। পুদুচেরী ও তামিলনাডুতে অরবিন্দের সঙ্গে জড়িত কিছু স্থানে আমার সফরের কিছু ছবি ভাগ করে নিচ্ছি”।
“#MaanKIBaat – এর একটি পর্বে তিনি শ্রী অরবিন্দের মহান চিন্তাভাবনার কিছু বিশেষ দিক তুলে ধরেছিলেন, যা আমাদের আত্মনির্ভর ও শিক্ষা ক্ষেত্রে বিশেষ পথ দেখায়”।
PG/PM/SB
(
প্রতিরক্ষামন্ত্রক
দেশজ প্রযুক্তিতে তৈরি বিমানবাহী জাহাজ বিক্রান্ত-এর পরীক্ষামূলক চতুর্থ সমুদ্র যাত্রা সম্পূর্ণ
নয়াদিল্লি, ১০ জুলাই, ২০২২
আইএসি-র পরীক্ষামূলক চতুর্থ সমুদ্র যাত্রা সাফল্যের সঙ্গে সম্পূর্ণ হল ১০ জুলাই ২০২২-এ। এইসময় বেশিরভাগ যন্ত্রাংশ এবং উড়ানের সুবিধার জটিল যন্ত্র সহ প্রতিটি ব্যবস্থার সুসংহত পরীক্ষা হল। জাহাজটিকে জুলাই মাসের শেষ নাগাদ নৌবাহিনীকে হস্তান্তর করা হবে। এরপর ‘আজাদি কা অমৃত মহোৎসব’ উপলক্ষ্যে ২০২২-এর আগস্টে একে ভারতের নৌবাহিনীতে অন্তর্ভুক্ত করা হবে।
ভারতীয় নৌবাহিনী এবং কোচিন শিপইয়ার্ড লিমিটেডের উদ্যোগে সম্পূর্ণ দেশজ নকশায় তৈরি এই বিমানবাহী জাহাজ দেশের ‘আত্মনির্ভর ভারত’ এবং ‘মেক ইন ইন্ডিয়া’ উদ্যোগের উজ্জ্বল উদাহরণ। যন্ত্রাংশের ৭৬ শতাংশের বেশি দেশজ। এটি দেশজ নকশা এবং নির্মাণ ক্ষমতা বৃদ্ধি করার পাশাপাশি অনুসারী শিল্পের বিপুল প্রসার ঘটিয়েছে। সিএসএল-এ ২ হাজারের বেশি কর্মী এবং অনুসারী শিল্পে ১২ হাজারের বেশি কর্মচারী নিয়োগের সুযোগ ঘটিয়েছে।
২০২১এর আগস্টে আইএসি-র প্রথম পরীক্ষামূলক সমুদ্র যাত্রা সাফল্যের সঙ্গে অনুষ্ঠিত হয়। এরপর ২০২১-এর অক্টোবরে দ্বিতীয় এবং ২০২২-এর জানুয়ারিতে তৃতীয় পরীক্ষামূলক সমুদ্র যাত্রা হয়। এই তিনটি পরীক্ষামূলক সমুদ্র যাত্রায় জ্বালানী যন্ত্রাংশের সহনশীলতা, বৈদ্যুতিক এবং বৈদ্যুতিন স্যুট, ডেকের যন্ত্রপাতি, জীবন রক্ষাকারী উপকরণ, জাহাজের দিক নির্ণয় এবং যোগাযোগ ব্যবস্থার পরীক্ষা করা হয়।
PG/AP/NS
(Visitor Counter : 107
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৪ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭২ কোটি ২৯ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৪ লক্ষ ৭৮ হাজার ৮৮২।
দেশে বর্তমানে করোনায় আক্রান্তের হার মোট আক্রান্তের ১.১২ শতাংশ।
কোভিড মুক্তের হার বর্তমানে ৯৭.৬৮ শতাংশ।
গত ২৪ ঘণ্টায় সুস্থ হয়েছেন ৯১ হাজার ৯৩০ জন। এখনও পর্যন্ত সুস্থ হয়ে উঠেছেন ৪ কোটি ১৬ লক্ষ ৭৭ হাজার ৬৪১।
সারা দেশে গত ২৪ ঘণ্টায় নতুন করে আক্রান্ত ৩৪ হাজার ১১৩ জন।
দৈনিক সংক্রমণের হার ৩.১৯ শতাংশ।
সাপ্তাহিক সংক্রমণের হার ৩.৯৯ শতাংশ।
এখনও পর্যন্ত নমুনা পরীক্ষা হয়েছে ৭৫ কোটি ১৮ লক্ষ।
গত ২৪ ঘণ্টায় ১০ লক্ষ ৬৭ হাজার ৯০৮টি নমুনা পরীক্ষা হয়েছে।
(CG/CB/SB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৭ কোটি ৭১ লক্ষ ছাড়িয়েছে
১২-১৪ বছর বয়সীদের ২ কোটি ৬৬ লক্ষেরও বেশি টিকার ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১৬ হাজার ৫২২
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৫৪১
জাতীয় স্তরে আরোগ্যের হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার ০.৫৪ শতাংশ
নয়াদিল্লি, ২৫ এপ্রিল, ২০২২
ভারতে এ পর্যন্ত ১,৮৭,৭১,৯৫,৭৮১টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ২,৬৬,৫৫,৯৪৭ জন নাবালক-নাবালিকা টিকার প্রথম ডোজ পেয়েছে। ১৮-৫৯ বছর বয়সীদের মধ্যে ৪ লক্ষ ১৭ হাজার ৪১৪ জন সতর্কতামূলক ডোজ নিয়েছেন। এই ডোজ ১০ই এপ্রিল থেকে দেওয়া শুরু হয়েছে।
স্বাস্থ্য কর্মীদের মধ্যে ১,০৪,০৪,৭৬৯ জন টিকার প্রথম ডোজ, ১,০০,১২,২৩৬ জন টিকার দ্বিতীয় ডোজ এবং ৪৬,৯৮,৩৫১ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৫,০২২ জন প্রথম ডোজ, ১,৭৫,৩২,৪৮৭ জন দ্বিতীয় ডোজ এবং ৭৩,৬১,৪৬১ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ২,৬৬,৫৫,৯৪৭ জন এবং দ্বিতীয় ডোজ পেয়েছে ২৯,৮৩,১৬৬ জন। ১৫-১৮ বছর বয়সীদের মধ্যে প্রথম ডোজ পেয়েছে ৫,৮১,৫১,৭২৯ জন এবং দ্বিতীয় ডোজ পেয়েছেন ৪,১৩,৯৩,৭৫৬ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৫৪,৯২,৫১৭ জন; দ্বিতীয় ডোজ পেয়েছেন ৪৭,৫৫,৮০,০৯১ জন এবং সতর্কতামূলক ডোজ পেয়েছেন ৯২,২৬৫ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৮,৮৪,৭১১ জন; দ্বিতীয় ডোজ পেয়েছেন ১৮,৭৩,৯৫,৬১৩ জন এবং সতর্কতামূলক ডোজ পেয়েছেন ৩,২৫,১৪৯ জন। যাঁদের বয়স ৬০-এর ওপরে তাঁদের মধ্যে ১২,৬৮,৩৯,৭১১ জন প্রথম ডোজ, ১১,৬৭,৪০,৬৯৭ জন দ্বিতীয় ডোজ এবং ১,৪২,৩৬,১০৩ জন সতর্কতামূলক ডোজ পেয়েছেন। এ পর্যন্ত দেশে মোট ২,৬৭,১৩,৩২৯টি সতর্কতামূলক ডোজ দেওয়া হয়েছে।
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ২ হাজার ৫৪১ জন। বর্তমানে ১৬ হাজার ৫২২ জন চিকিৎসাধীন। দেশে মোট সংক্রমিতের মাত্র ০.০৪ শতাংশ চিকিৎসাধীন।
জাতীয় আরোগ্য লাভের হার ৯৮.৭৫ শতাংশ। গত ২৪ ঘণ্টায় ১ হাজার ৮৬২ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৫ লক্ষ ২১ হাজার ৩৪১ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৩ লক্ষ ২ হাজার ১১৫টি নমুনা পরীক্ষা করা হয়েছে। এ পর্যন্ত দেশে ৮৩ কোটি ৫০ লক্ষ ১৯ হাজার ৮১৭টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৫৪ শতাংশ এবং দৈনিক সংক্রমণের হারও ০.৮৪ শতাংশ।
CG/CB/SB
(Visitor Counter : 105
কৃষিমন্ত্রক
পিএম – কিষাণ প্রকল্প বাস্তবায়ন
নতুন দিল্লি, ১৮ই সেপ্টেম্বর, ২০২০
প্রধানমন্ত্রী কৃষি সম্মাননিধি  যোজনার আওতায় এই প্রকল্পের সুবিধাভোগী ভূমি মালিক কৃষক পরিবারকে চিহ্নিত করা এবং পিএম – কিষাণ পোর্টালে সুবিধাভোগীদের তথ্য আপলোড করার দায়িত্ব রাজ্য / কেন্দ্রশাসিত অঞ্চলের। চলতি বছরের ১৭ই সেপ্টেম্বর পর্যন্ত পাওয়া তথ্য অনুযায়ী পিএম – কিষাণ পোর্টালে নথিভুক্ত / আপলোড করা যোগ্য সুবিধাভোগীর সংখ্যা হল মোটা ১১ কোটি ৭ লক্ষ ৬২,২৮৭ জন।
৩৫টি রাজ্য ও কেন্দ্রশাসিত অঞ্চল এই পোর্টালে তথ্য আপলোড করলেও পশ্চিমবঙ্গ কোনো তথ্য দেয় নি। এই প্রকল্পের অধীনে রাজ্য / কেন্দ্রশাসিত অঞ্চলগুলিতে প্রকল্প বাস্তবায়নের সঙ্গে সম্পর্কিত অভিযোগগুলি খতিয়ে দেখার জন্য ‘অভিযোগ নিষ্পত্তি কমিটি’ গঠন করা হয়েছে। তাদের কাছ থেকে প্রাপ্ত অভিযোগ / নিষ্পত্তির কোনো তথ্য কেন্দ্রীয়ভাবে সংরক্ষিত করা হয় না।
রাজ্যসভায় লিখিত উত্তরে এই তথ্য জানিয়েছেন, কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
(CG/SS/SFS
বিদেশমন্ত্রক
সুন্দরবন কৃষ্টি মেলা ও লোক সংস্কৃতি উৎসবের প্রাঙ্গণে পাসপোর্ট পরিষেবা শিবির
কলকাতা, ১২ ডিসেম্বর, ২০১৮
আগামী ২০ থেকে ২৯ ডিসেম্বর দক্ষিণ ২৪ পরগনার কুলতলিতে সুন্দরবন কৃষ্টি মেলা ও লোক সংস্কৃতি উৎসব চলাকালীন কেন্দ্রীয় বিদেশ মন্ত্রকের অধীন আঞ্চলিক পাসপোর্ট দপ্তর একটি পাসপোর্ট পরিষেবা শিবিরের আয়োজন করেছে।
পাসপোর্টের জন্য আবেদনকারীদের উদ্দেশে বলা হয়েছে যে, নিজেদের অনলাইন অ্যাপ্লিকেশন রেফারেন্স নম্বর -সহ প্রয়োজনীয় সব নথি, অর্থাৎ পরিচয়পত্র, ঠিকানা ও জন্ম তারিখের প্রমাণপত্র আসল ও ফটোকপি সঙ্গে করে নিয়ে আসতে হবে। পাসপোর্ট আবেদনের ক্ষেত্রে প্রয়োজনীয় নথি সংক্রান্ত বিস্তারিত তথ্য www.passportindia.gov.in – এই ওয়েবসাইটে পাওয়া যাবে।
মেলায় কেবল নর্মাল ক্যাটাগরির পাসপোর্টের জন্যই আবেদন গ্রহণ করা হবে। প্রত্যেক দিন ৫০ জন আবেদনকারীর আবেদন গ্রহণ করা হবে। ২০ থেকে ২৯ ডিসেম্বরের মধ্যে পাসপোর্টের জন্য যাঁরা সাক্ষাৎ পাবেন, তাঁদের নাম উপরোক্ত ওয়েবসাইটে ১৭ ডিসেম্বর বিকেল সাড়ে তিনটে নাগাদ প্রকাশ করা হবে। আবেদনকারীদের পাসপোর্টের ফিজ অনলাইনের মাধ্যমে জমা দিতে হবে। মেলা প্রাঙ্গণে উপরোক্ত দিনগুলিতে কেবলমাত্র যাঁরা অ্যাপয়েনমেন্ট পেয়েছেন, তাঁদের আবেদন গ্রহণ করা হবে।
SSS/SC/SB
(Visitor Counter : 80
পরিবেশওঅরণ্যমন্ত্রক
ভারতে পাঁচটি নতুন রামসার অঞ্চল
নয়াদিল্লি, ২৬ জুলাই, ২০২২
ভারতে আন্তর্জাতিক গুরুত্বপূর্ণ পাঁচটি জলাভূমিকে রামসার অঞ্চলের মর্যাদা দেওয়া হয়েছে। এগুলি হল – তামিলনাড়ুর কারিকিলি পক্ষী নিবাস, পাল্লিকারানাই অভয়ারণ্য এবং পিচাভরম ম্যানগ্রোভ অঞ্চল; মিজোরামে পালা জলাশয় এবং মধ্যপ্রদেশে সাক্য সাগর। এর ফলে দেশে রামসার অঞ্চলের সংখ্যা ৪৯ থেকে বৃদ্ধি পেয়ে ৫৪ হল।
PG/CB/DM
(Visitor Counter : 122
প্রধানমন্ত্রীরদপ্তর
২০২৩ লুসান ডায়মন্ড লীগ বিজয়ী নীরজ চোপড়াকে প্রধানমন্ত্রীর অভিনন্দন
প্রেস ইনফরমেশন ব্যুরো
ভারত সরকার
নতুনদিল্লি, ১লা জুলাই, ২০২৩
প্রধানমন্ত্রী শ্রী নরেন্দ্র মোদী ২০২৩ এর লুসানে ডায়নড লীগ বিজয়ী নীরজ চোপড়াকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “ লুসান ডায়মন্ড লীগে নজরকাড়া সাফল্যের জন্য নীরজ চোপড়াকে অভিনন্দন। তালিকার শীর্ষে তিনি স্থান করে নিয়েছেন। তাঁর প্রতিভা, অধ্যাবসায় এবং সর্বোচ্চ স্থানে পৌছানোর জন্য নিরলস প্রয়াস অত্যন্ত প্রশংসনীয়।“
(CG/CB/DM
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী আবাস যোজনা- শহরাঞ্চল-এর ক্ষেত্রে ১১৪.০৬ লক্ষ বাড়ি অনুমোদন করা হয়েছে, এরমধ্যে ৮৯.৩৬ লক্ষ ইতিমধ্যেই গ্রাউন্ডেড করা হয়েছে এবং ৫২.৫৫ লক্ষ বাড়ি তৈরির কাজ হয় সম্পূর্ণ করা হয়েছে অথবা বিতরণ করা হয়েছে
নতুন দিল্লি, ২৯ নভেম্বর, ২০২১
প্রধানমন্ত্রী আবাস যোজনা- শহরাঞ্চল-এর ক্ষেত্রে অংশগ্রহণকারী রাজ্য ও কেন্দ্রশাসিত অঞ্চল গুলির জন্য বাড়ি তৈরির ক্ষেত্রে চাহিদা অনুযায়ী একটি সমীক্ষার কাজ শুরু করা হয়েছে। শহরাঞ্চলের ক্ষেত্রে এ পর্যন্ত চাহিদা অনুযায়ী ১১২.২৪ লক্ষ বাড়ি তৈরির জন্য মূল্যায়ন করা হয়েছে। এর মধ্যে মোট ১১৪.০৬ লক্ষ বাড়ির অনুমোদন দেওয়া হয়েছে। অনুমোদিত বাড়ি গুলির মধ্যে ৮৯.৩৬ লক্ষ বাড়ি ইতিমধ্যেই গ্রাউন্ডেড করা হয়েছে। এর মধ্যে আবার ৫২.৫৫ লক্ষ বাড়ি হয় সম্পূর্ণ করা হয়েছে অথবা বিতরণ করা হয়েছে। এরমধ্যে অন্যান্য রাজ্যের সাথে পশ্চিমবঙ্গও রয়েছে।
গত ২২ নভেম্বর, ২০২১ পর্যন্ত পাওয়ার রিপোর্ট অনুযায়ী পশ্চিমবঙ্গের জন্য ৫,৩২,২২৫ টি বাড়ি তৈরির অনুমোদন দেওয়া হয়েছে। এর মধ্যে গ্রাউন্ডেড হয়েছে ৪,৫২,৩৭৭ টি বাড়ি। সম্পূর্ণ হয়েছে অথবা হস্তান্তর করা হয়েছে ২,৭৮,৬৫০টি বাড়ি।
আজ রাজ্যসভায় এক লিখিত প্রশ্নের জবাবে কেন্দ্রীয় নগরোন্নয়ন মন্ত্রকের প্রতিমন্ত্রী শ্রী কৌশল কিশোর এই তথ্য জানিয়েছেন।
CG/ SB
(Visitor Counter : 109
কেন্দ্রীয়মন্ত্রিসভা
ভারতে পরম্পরাগত চিকিৎসা-পদ্ধতি সম্পর্কিত বিশ্ব স্বাস্থ্য সংস্থার আন্তর্জাতিক কেন্দ্র স্থাপনের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ০৯ মার্চ, ২০২২
ভারত সরকার এবং বিশ্ব স্বাস্থ্য সংস্থা -এর মধ্যে চুক্তি স্বাক্ষরের মাধ্যমে গুজরাটের জামনগরে পরম্পরাগত চিকিৎসা পদ্ধতি সম্পর্কিত বিশ্ব স্বাস্থ্য সংস্থার আন্তর্জাতিক কেন্দ্র স্থাপনের একটি প্রস্তাব প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে অনুমোদিত হয়েছে। কেন্দ্রীয় আয়ুষ মন্ত্রকের আওতায় জামনগরে বিশ্ব স্বাস্থ্য সংস্থার এই আন্তর্জাতিক কেন্দ্র  গড়ে তোলা হবে। সারা বিশ্বে এটিই এ ধরনের প্রথম পারম্পরাগত চিকিৎসা-পদ্ধতির কেন্দ্র হয়ে উঠবে।
এই কেন্দ্রটি সারা বিশ্বে আয়ুষ চিকিৎসা-পদ্ধতির আরও প্রসার ঘটাতে সাহায্য করবে। পরম্পরাগত চিকিৎসা সম্পর্কিত বিষয়গুলিতে এই কেন্দ্রটি বিশ্বে ভারতকে অগ্রণী ভূমিকা পালনে সাহায্য করবে। একই সঙ্গে, এই কেন্দ্রটি পরম্পরাগত চিকিৎসা-পদ্ধতির যুক্তিসঙ্গত প্রয়োগ, সুলভে সকলের কাছে পৌঁছে দেওয়া, নিরাপত্তা তথা গুণমানের বিষয়টিও বজায় রাখতে সাহায্য করবে।
জামনগরে প্রস্তাবিত এই কেন্দ্রটি পরম্পরাগত চিকিৎসা-পদ্ধতি সম্পর্কে প্রয়োজনীয় নীতি-নির্দেশিকা, নিয়মাবলী, পদ্ধতি ও মানদন্ড নিরূপণ করবে। এর ফলে, সংগৃহীত তথ্যের বিশ্লেষণ আরও সহজ হয়ে উঠবে। দক্ষতা বৃদ্ধি ও প্রশিক্ষণ কর্মসূচি প্রণয়নের পাশাপাশি, এই কেন্দ্রটি ক্ষেত্র-ভিত্তিক দক্ষতা বৃদ্ধিতে, প্রশিক্ষণ কর্মসূচি আয়োজনে গুরুত্বপূর্ণ ভূমিকা নেবে।
উল্লেখ করা যেতে পারে, বিশ্ব স্বাস্থ্য সংস্থার মহানির্দেশক ডঃ টেড্রোস আধানম গ্যাব্রেইসাস ২০২০ সালের ১৩ই নভেম্বর পঞ্চম আয়ুর্বেদ দিবস উদযাপন উপলক্ষে ভারতে পরম্পরাগত চিকিৎসা-পদ্ধতি সম্পর্কিত ভারতে বিশ্ব স্বাস্থ্য সংস্থার আন্তর্জাতিক কেন্দ্র স্থাপনের কথা ঘোষণা করে। প্রধানমন্ত্রী শ্রী মোদী বিশ্ব স্বাস্থ্য সংস্থার এই উদ্যোগের প্রশংসা করে বলেন, পরম্পরাগত চিকিৎসা পদ্ধতির প্রস্তাবিত এই কেন্দ্রটি সারা বিশ্বে রোগী কল্যাণে এক গুরুত্বপূর্ণ কেন্দ্র হয়ে উঠবে।
পরম্পরাগত চিকিৎসা পদ্ধতির এই আন্তর্জাতিক কেন্দ্রটি স্থাপনে সমন্বয় ও নজরদারির জন্য একটি যৌথ কর্মীগোষ্ঠী গঠন করা হয়েছে। এই কর্মীগোষ্ঠীতে ভারত সরকার, বিশ্ব স্বাস্থ্য সংস্থা এবং জেনেভায় ভারতের স্থায়ী মিশনের প্রতিনিধিরা রয়েছেন। ইতিমধ্যেই যৌথ কর্মীগোষ্ঠীর তত্ত্বাবধানে এই আন্তর্জাতিক কেন্দ্রটি পুরোদমে চালু করার জন্য প্রয়োজনীয় পরিকল্পনা প্রণয়ন এবং কারিগরি দিকগুলি চিহ্নিত করতে একটি অস্থায়ী কার্যালয় গড়ে তোলা হচ্ছে।
CG/BD/SB
(
প্রতিরক্ষামন্ত্রক
মানস সরোবর যাত্রার জন্য বিমান পরিষেবা : বায়ুসেনার এক মহৎ উদ্যোগ
নয়াদিল্লি, ২০ জুন, ২০১৮
বার্ষিক কৈলাশ মানস সরোবর যাত্রার জন্য তীর্থযাত্রীদের পিথোরাগড় থেকে গুঞ্জিতে পৌঁছ দিতে ভারতীয় বায়ুসেনা বিশেষ উদ্যোগ গ্রহণ করছে। এর অঙ্গ হিসেবে গত ১৮ই জুন থেকে আগামী তিন মাস বায়ুসেনা তাদের বিমানে করে নথীভুক্ত ১ হাজার ৮০ জন যাত্রীকে গুঞ্জি পৌঁছে দেবে। উল্লেখ্য, পিথোরাগড় থেকে গুঞ্জির মধ্যে যাতায়াত ব্যবস্হা অত্যন্ত খারাপ হওয়ার জন্য পররাষ্ট্র মন্ত্রকের পক্ষ থেকে প্রতিরক্ষা মন্ত্রকের সঙ্গে যোগাযোগ করা হয়। এই প্রেক্ষিতেই বিমান পরিষেবার জন্য বায়ুসেনার প্রয়োজনীয়তা দেখা দেয়। পশ্চিমাঞ্চলীয় বায়ু কমান্ডের এয়ার কমোডর পেন্সসে বলেছেন, সরকারের দেওয়া যে কোনও দায়িত্ব গ্রহণে বায়ুসেনা সর্বদা প্রস্তুত রয়েছে। তাই, তীর্থযাত্রীদের বিমান পরিষেবা অত্যন্ত পেশাদারীত্বের সঙ্গেই সম্পাদন করা হবে। পার্বত্য এলাকায় বিমান চালনা ও চড়াই-উতরাই অঞ্চলে বিমান অবতরণের ক্ষেত্রে পশ্চিমাঞ্চলীয় বায়ু কমান্ডের দক্ষতা ও অভিজ্ঞতার দরুন, তাদেরকে এই দায়িত্ব দেওয়া হয়েছে। গুঞ্জির অবস্হান সমুদ্রপৃষ্ঠ থেকে ৩ হাজার ১৫০ মিটার উঁচুতে।
তীর্থযাত্রীদের পিথেরাগড় থেকে গুঞ্জি পৌঁছে দিতে তিনটি হালকা ওজনের হেলিকপ্টার কাজে লাগানো হচ্ছে। প্রতিদিন ৬০ থেকে ৮০ জনকে গুঞ্জি পৌঁছে দেওয়া হবে। তীর্থযাত্রা শেষে গুঞ্জি থেকে যাত্রীদের ফিরিয়ে আনার জন্যও বায়ুসেনার হেলিকপ্টার থাকবে বলে পিথোরাগড়ের এক বায়ুসেনা আধিকারিক জানিয়েছেন।
CG/BD/NS/…
(Visitor Counter : 73
স্বাস্থ্যওপরিবারকল্যাণমন্ত্রক
ভারত কোভিড-১৯ জরুরি মোকাবিলা এবং স্বাস্থ্য ব্যবস্থা প্রস্তুতি প্যাকেজ : দ্বিতীয় পর্ব 'এর আওতায় রাজ্য ও কেন্দ্রশাসিত অঞ্চলের প্রস্তুতি নিয়ে কেন্দ্রীয় স্বাস্থ্য মন্ত্রকের পর্যালোচনা বৈঠক
নতুন দিল্লি, ১৫ জুলাই, ২০২১
ভারত কোভিড-১৯ জরুরি মোকাবিলা এবং স্বাস্থ্য ব্যবস্থা প্রস্তুতি প্যাকেজ : দ্বিতীয় পর্ব 'এর আওতায় সম্প্রতি ২৩,১২৩ কোটি টাকা বরাদ্দ করা হয়েছে। রাজ্য ও কেন্দ্রশাসিত অঞ্চলে এই বরাদ্দকৃত অর্থ কি ভাবে খরচ করা হবে ,সে বিষয়ে প্রস্তুতি নিয়ে কেন্দ্রীয় স্বাস্থ্য মন্ত্রক আজ এক পর্যালোচনা বৈঠকে বসে। ভিডিও কনফারেন্সের মাধ্যমে আয়োজিত এই বৈঠকে কেন্দ্রীয় স্বাস্থ্য সচিব এবং সমস্ত রাজ্য / কেন্দ্রশাসিত অঞ্চলগুলির ঊর্ধ্বতন আধিকারিকরা উপস্থিত ছিলেন। গত ৮ জুলাই প্রধানমন্ত্রী শ্রী নরেন্দ্র মোদী'র পৌরোহিত্যে কেন্দ্রীয় মন্ত্রিসভা ২০২১-২২ অর্থ বর্ষের জন্য ২৩,১২৩ কোটি মঞ্জুর করা হয়। চলতি বছরের পয়লা জুলাই থেকে ২০২২ সালের ৩১ মার্চের মধ্যে এই অর্থ খরচ করা হবে।
এই আর্থিক প্যাকেজে শিশুদের যত্ন সহ স্বাস্থ্যসেবা পরিকাঠামো উন্নয়নের ওপর জোর দেওয়া হবে। পাশাপাশি প্রাথমিক রোগ প্রতিরোধ, শনাক্তকরণ এবং তাৎক্ষনিক রোগ মোকাবিলার জন্য স্বাস্থ্য ব্যবস্থার প্রস্তুতির বিষয় ত্বরান্বিত করা হবে। প্রতিটি গ্রামীণ, আধা শহর ও উপজাতি অঞ্চলে জনস্বাস্থ্য ব্যবস্থাপনা পরিকাঠামোর উন্নতি সাধন করা হবে।
এ দিনের পর্যালোচনা বৈঠকে, রাজ্য / কেন্দ্রশাসিত অঞ্চলে কোভিড মোকাবিলায় কেন্দ্রীয় স্বাস্থ্য মন্ত্রকের নীতি ও নির্দেশিকা সম্পর্কে আলোচনা করা হয় এবং এই নির্দেশিকা যথাযথ ভাবে মেনে চলার ওপর বিশেষ জোর দেওয়া হয়।
এছাড়াও ,
পরীক্ষা, অনুসন্ধান, চিকিৎসা এবং রোগীকে বিচ্ছিন্ন করে রাখার কৌশলের প্রয়োজনীতা,
রোগ পরীক্ষার ক্ষমতা বৃদ্ধির প্রয়োজনীয়তা, শিশুদের যত্ন এবং মহকুমা স্তরে অস্থায়ী হাসপাতাল সহ অতিরিক্ত শয্যার ব্যবস্থা,
ওষুধ, টেস্টিং কিট এবং পিপিই পাওয়া সুনিশ্চিত করা,
অক্সিজেনের সহজলভ্যতা বাড়ানো এবং বাড়ি ও গ্রাম / সম্প্রদায় স্তরে আইসোলেশন কেন্দ্র / কোভিড কেয়ার কেন্দ্রগুলিকে শক্তিশালী করা'র বিষয় নিয়েও মতবিনিময় করা হয়।
জাতীয় মেডিকেল কমিশন  এবং ইন্ডিয়ান নার্সিং কাউন্সিলের  পরামর্শ অনুযায়ী কেন্দ্রীয় স্বাস্থ্য মন্ত্রনকের জারি করা নতুন নির্দেশিকাগুলির সঙ্গে সামঞ্জস্য বজায় রেখে দক্ষ চিকিৎসক ও প্যারা-মেডিকেল কর্মীর ব্যবস্থা করার বিষয় নিয়েও বৈঠকে আলোচনা হয়।
দেশের ৭৩৬টি জেলা হাসপাতালে প্রতিষ্ঠিত শিশু চিকিৎসা কেন্দ্রে কোভিড মোকাবিলায় ব্যবস্থাপান জোর করে তুলতে রাজ্যকে সহয়তায় প্রদান , টেলি-আইসিইউ পরিষেবা প্রদান,শিশু বিশেষজ্ঞ কেন্দ্র প্রতিষ্ঠার জন্য রাজ্যগুলিকে সাহায্য,মেডিকেল অক্সিজেনের যথাযথ ব্যবস্থা,কোভিড রোগীদের সাহায্যার্থে অ্যাম্বুলেন্স পরিষেবার ব্যবস্থা এবং স্নাতক ও স্নাতকোত্তর,ইন্টার্নস, চূড়ান্ত বর্ষের এমবিবিএস, বিএসসি এবং জিএনএম নার্সিংয়ের শিক্ষার্থীদের যাতে সঠিক ভাবে কাজে লাগাতে যায় তার জন্য রাজ্যগুলিকে সহায়তা দানের বিষয়ে বিস্তারিত আলোচনা করা হয়।
পাশাপাশি রাজ্য / কেন্দ্রশাসিত অঞ্চলগুলিতে তথ্য প্রযুক্তিগত পরিকাঠামো উন্নয়ন, প্রাথমিক স্বাস্থ্য কেন্দ্র , কমিউনিটি হেলথ কেন্দ্রগুলিকে জেলা হাসপাতালের সঙ্গে যুক্ত করার বিষয় নিয়ে পর্যালোচনা করা হয় এ দিনের বৈঠকে।
CG/SS
(Visitor Counter : 179
প্রতিরক্ষামন্ত্রক
প্রাক্তন সেনাকর্মীদের সঙ্গে নিয়মিত যোগাযোগ রাখার আশ্বাস দিলেন প্রতিরক্ষা মন্ত্রী
নয়াদিল্লি, ২২ জুলাই, ২০১৯
প্রতিরক্ষা মন্ত্রী শ্রী রাজনাথ সিং বলেছেন, প্রাক্তন সেনাকর্মীদের সঙ্গে সরকারের পক্ষ থেকে নিয়মিত যোগাযোগ রাখার পাশাপাশি, তাঁদের বিভিন্ন সমস্যার সমাধানে নিষ্ঠার সঙ্গে কাজ করবে। নতুন দিল্লিতে রবিবার কারগিল বিজয় দিবস উদযাপন উপলক্ষে আয়োজিত এক অনুষ্ঠানে ভাষণ দিতে গিয়ে প্রতিরক্ষা মন্ত্রী বলেন, “আমি আপনাদের কল্যাণের জন্য কাজ করবো এবং আমি নিশ্চিত যে, আপনাদের মঙ্গল হবে”।
কারগিল যুদ্ধ সহ অতীতের অন্যান্য সংগ্রামে ভারতীয় সেনানীদের সাহসিকতা, লড়াকু ক্ষমতা ও আত্মবলিদানের মানসিকতার প্রশংসা করেন তিনি। প্রতিরক্ষা মন্ত্রী গত ২০শে জুলাই দ্রাস সেক্টরে তাঁর সফরের কথা উল্লেখ করে কার্গিল যুদ্ধের সময় সদাসতর্ক সেনানীদের অদম্য সাহস ও আত্মবলিদানের কথা স্মরণ করেন। তিনি আরও বলেন, আমাদের সেনানীরা সমস্ত প্রতিকূলতাকে জয় করে শত্রুদের কাছ থেকে একের পর এক পর্বতচূড়া নিজেদের দখলে নেয়। এরা ভয় কি তা জানেন না, দেশের সেবায় সকলেই মৃত্যুকে আলিঙ্গন করে নেন। সমগ্র জাতি সাহসী ও বীর এই সন্তানদের প্রতি সম্মান ও শ্রদ্ধায় অবনত। প্রতিরক্ষা মন্ত্রী হিসাবে দায়িত্ব গ্রহণের পর সিয়াচেন সফরে গিয়ে শ্রী সিং ইঙ্গিত দেন যাবতীয় সিদ্ধান্ত গ্রহণ প্রক্রিয়ায় সেনাবাহিনীর কথা সর্বদাই বিবেচনায় রাখা হবে। বালাকোট অভিযানের কথা উল্লেখ করে তিনি বলেন, এই অভিযানের পর সেনাবাহিনীর প্রতি দেশের গর্ব ও আস্থা বৃদ্ধি পেয়েছে।
অনুষ্ঠানে প্রতিরক্ষা মন্ত্রী কয়েকজন শহীদ সেনানীর পরিবারের সদস্যদের সংবর্ধনা জানান। এই উপলক্ষে মেজর জেনারেল  জি ডি বক্সি, প্রাক্তন সেনা অধিকর্তা বি কে মিশ্র সহ বহু বিশিষ্ট ব্যক্তি উপস্থিত ছিলেন।
CG/BD/SB
(Visitor Counter : 105
স্বরাষ্ট্র মন্ত্রক
স্বাধীনতা দিবস উপলক্ষে দমকল, হোমগার্ড এবং অসামরিক প্রতিরক্ষা বিভাগের আধিকারিকদের রাষ্ট্রপতি পদক
নয়াদিল্লি, ১৪ অগাস্ট, ২০২২
প্রতি বছর সাধারণতন্ত্র দিবস ও স্বাধীনতা দিবস উপলক্ষে দমকল, অসামরিক প্রতিরক্ষা দপ্তর এবং হোমগার্ড কর্মীদের সাহসিকতা ও অনন্য পরিষেবা প্রদানের জন্য রাষ্ট্রপতি পুরস্কার দেওয়া হয়। এ বছর দমকল বিভাগে পশ্চিমবঙ্গের ৫ জনকে ও আসামের ৫ জনকে অনবদ্য পরিষেবা প্রদানের জন্য, আসামের ৩ জনকে বিশিষ্ট পরিষেবা প্রদানের জন্য পুরস্কৃত করা হয়েছে। মোট ৫৫ জন দমকল কর্মী এই পুরস্কার পেয়েছেন। হোমগার্ড ও অসামরিক প্রতিরক্ষা দপ্তরের ৪৬ জনকে রাষ্ট্রপতি পদক দেওয়া হয়েছে। বিশিষ্ট পরিষেবা প্রদানের জন্য হোমগার্ডের ৭ জনকে এবং অসামরিক প্রতিরক্ষা দপ্তরের ৩৭ জনকে রাষ্ট্রপতি পুরস্কার দেওয়া হয়েছে।
যেসব দমকল কর্মী রাষ্ট্রপতি পুরস্কার পেয়েছেন, তাঁদের নামের তালিকা দেখার জন্য এই লিঙ্কে ক্লিক করুন – https://static.pib.gov.in/WriteReadData/specificdocs/documents/2022/aug/doc202281490701.pdf
হোমগার্ড ও অসামরিক প্রতিরক্ষা দপ্তরের যেসব কর্মী রাষ্ট্রপতি পুরস্কার পেয়েছেন, তাঁদের তালিকা দেখার জন্য এই লিঙ্কে ক্লিক করুন –
https://static.pib.gov.in/WriteReadData/specificdocs/documents/2022/aug/doc202281490601.pdf
PG/CB/SB
(